Hvordan kommer man til flyplassen i Oslo?
Det fins flere måter å komme seg til Oslo lufthavn Gardermoen på. Høyhastighetstoget Flytoget bruker under 25 minutter fra Oslo S til flyplassen. Det stopper ved flere stasjoner i sentrum og kan også tas fra Lysaker, Skøyen og Nationaltheatret. Prisen for en voksenbillett ligger på rundt 200 NOK. Flybussene koster cirka det samme som Flytoget, men går fra flere bydeler både på øst- og vestkanten av byen. Reisetiden for de ulike flybussene ligger på mellom 60 og 90 minutter. For de som vil spare på transport, er NSBs region- og lokaltog et ypperlig alternativ. Disse bruker mellom 45 minutter og én time til flyplassen fra Oslo sentrum og en enkeltbillett koster under 100 NOK. For de som ønsker å bli hentet hjemme, har taxiene fastpris til flyplassen på cirka 700 NOK fra adresser innenfor bygrensa.